recursal/SuperWikiNEXT-32B huggingface dataset:
**ওয়াল্টার ওয়ারহাম বিলি ওয়েড** (ইংরেজি: Billy Wade; জন্ম: ১৮ জুন, ১৯১৪ - মৃত্যু: ৩১ মে, ২০০৩) নাটাল প্রদেশের ডারবান এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন **বিলি ওয়েড**। ১৯৩৮ থেকে ১৯৫০ সময়কালে দক্ষিণ আফ্রিকার পক্ষে ১১ টেস্টে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটালের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।

বিলি ওয়েড দক্ষিণ আফ্রিকার হিল্টন কলেজে অধ্যয়ন করেছেন।

খেলোয়াড়ী জীবন
---------------

দ্বিতীয় বিশ্বযুদ্ধের উভয়াংশে টেস্ট খেলার সুযোগ হয় তার। ২৪ ডিসেম্বর, ১৯৩৮ তারিখে টেস্ট ক্রিকেটে অভিষেক ঘটে তার। ১৯৩৮-৩৯ মৌসুমে নিজদেশে সফরকারী ইংল্যান্ডের বিপক্ষে তিন টেস্টে অংশগ্রহণ করেন। খেলোয়াড়ী জীবনের একমাত্র সেঞ্চুরিটি একই প্রতিপক্ষের বিপক্ষে ১৯৪৮-৪৯ মৌসুমে পোর্ট এলিজাবেথে করেন। এছাড়াও, দলের প্রয়োজনে উইকেট-রক্ষকের ভূমিকায় অবতীর্ণ হতেন।

ব্যক্তিগত জীবন
--------------

প্রথম-শ্রেণীর ক্রিকেট থেকে অবসর নেয়ার পর টেস্ট ক্রিকেটে আম্পায়ারিত্ব করেছেন। ১৯৬৯-৭০ মৌসুমে নিউল্যান্ডসে একটিমাত্র টেস্টে আম্পায়ারিত্ব করেছিলেন।

৩১ মে, ২০০৩ তারিখে নাটাল প্রদেশের ডারবানে ৮৮ বছর বয়সে তার দেহাবসান ঘটে। তার ভাই হার্বি ওয়েড একই কলেজের ছাত্র ছিলেন। হার্বিও দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছেন। দক্ষিণ আফ্রিকার ইতিহাসের প্রথম টেস্টে অধিনায়কের দায়িত্বে ছিলেন হার্বি ও ২৮ গড়ে ৫১১ রান তুলেছিলেন।

তথ্যসূত্র
---------

1. ↑  "Billy Wade"। www.cricketarchive.com। সংগ্রহের তারিখ ২০১২-০১-১১।

আরও দেখুন
---------

* টম গডার্ড
* টেস্ট ক্রিকেটে হ্যাট্রিকের তালিকা
* দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বিলি ওয়েড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিলি ওয়েড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ড. **সোমেন্দ্রনাথ বন্দ্যোপাধ্যায়** ( ১৯২৬ — ১৮ মার্চ ২০২২) ছিলেন শান্তিনিকেতনের প্রবীণ আশ্রমিক অধ্যাপক ও রবীন্দ্র গবেষক।

জন্ম ও প্রারম্ভিক জীবন
----------------------

অধ্যাপক সোমেন্দ্রনাথ বন্দ্যোপাধ্যায়ের জন্ম  বৃটিশ ভারতের অধুনা পশ্চিমবঙ্গের শান্তিনিকেতনে। পৈতৃক নিবাস ছিল  বাঁকুড়া-বিষ্ণুপুর সন্নিহিত চুয়ামসিনা গ্রামে। পিতা শিল্পী সত্যেন্দ্রনাথ বন্দ্যোপাধ্যায়। সোমেন্দ্রনাথের শৈশব কেটেছে পিতার কর্মক্ষেত্র করাচির দয়াশ্রমে, গোরক্ষপুরে।

কর্মজীবন
--------

এম এ পাশের পর সোমেন্দ্রনাথের কর্মজীবন শুরু হয় কলকাতার  বিদ্যাসাগর কলেজে অধ্যাপনা দিয়ে। পরবর্তীতে দীর্ঘ সময় তিনি বিশ্বভারতীর বাংলা বিভাগে অধ্যাপনা করেন। এখান থেকে অবসরের পরও তার জীবনের বেশির ভাগ সময় কেটেছে শান্তিনিকেতনেই । জাপানি শিক্ষা বিভাগের আধিকারিক হিসাবে কাজ করেছেন নিপ্পন ভবনে। শান্তিনিকেতনে অধ্যাপকদের সংগঠন 'অধ্যাপক সভা' গঠনে সক্রিয় ভূমিকা নেন এবং ‘সাহিত্যিকা’ নামের এক নাট্যগোষ্ঠীর সভাপতি ছিলেন তিনি। শান্তিনিকেতনে তিনি 
অধ্যাপনার পাশাপাশি রবীন্দ্র চর্চা ও গবেষণায় লিপ্ত ছিলেন। ছোটবেলা থেকেই পিতার শিল্পকর্ম দেখে বড় হয়েছেন। তাই স্বাভাবিক কারণেই শিল্পকলার প্রতিও তার বিশেষ আগ্রহ ছিল। শান্তিনিকেতনে দীর্ঘদিনের কাজের সুবাদে বিভিন্ন সময়ে তিনি মহাত্মা গান্ধী, সুনীতিকুমার চট্টোপাধ্যায়, বিনোদ বিহারী মুখোপাধ্যায়, রামকিঙ্কর বেইজ, নন্দলাল বসু সত্যজিৎ রায় প্রমুখ বহু বিশিষ্টজনের সান্নিধ্যে এসেছেন। তাদের সম্পর্কে নিজের অভিজ্ঞতা নিয়ে লেখা *বিস্মরণের বাইরে* গ্রন্থটি হল ইতিহাসের এক গুরুত্বপূর্ণ উপাদান। তাঁর রচিত অন্যান্য গ্রন্থগুলির মধ্যে উল্লেখযোগ্য গ্রন্থগুলি হল -

* *রবীন্দ্র চিত্রকলা: রবীন্দ্র সাহিত্যের পটভূমিকা*
* *রবীন্দ্রনাথ : পস্টারিটির পথে*
* *রবীন্দ্র চিত্রকলা*
* *মাই ডেজ উইথ রামকিঙ্কর বেজ*
* *শিল্পী রামকিঙ্কর: আলাপচারি*,
* *বাংলার বাউল কাব্যদর্শন* প্রভৃতি।

তার একাধিক গ্রন্থ জাপানি ভাষাতেও অনুদিত হয়েছে।

জীবনাবসান
---------

সোমেন্দ্রনাথ বন্দ্যোপাধ্যায় ২০২২ খ্রিস্টাব্দের ১৮ মার্চ শুক্রবার রাতে হৃদরোগে আক্রান্ত হয়ে পরলোক গমন করেন।

তথ্যসূত্র
---------

1. 1 2  "প্রয়াত সোমেন্দ্রনাথ, শোক শান্তিনিকেতনে"। সংগ্রহের তারিখ ২০২২-০৩-২০।
2. ↑   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৭৫৮, আইএসবিএন ৯৭৮-৮১-৭৯৫৫-১৩৫-৬
**দালখাই** হল ওড়িশার সর্বাধিক জনপ্রিয় লোকনৃত্য  এটি দালখাই নামে পরিচিত কারণ প্রতিটি স্তবকের শুরু এবং শেষের দিকে এই শব্দটি একজন বান্ধবীকে উদ্দেশ্য করে ব্যবহৃত হয়। মূলত এই নৃত্যের মূল বিষয় রাধা এবং কৃষ্ণ, রামায়ণ, মহাভারত, ইত্যাদি।

উৎপত্তি এবং নামকরণের কারণ
-------------------------

এটি বিভিন্ন উৎসব যেমন ভাইজিউন্তিয়া, ফাগুন পুনি, নুয়াখাই ইত্যাদিতে পরিবেশিত হয়। দালখাইকে "উর্বরতার দেবী" বলা হয়। ‘দালখাই দেবী' হলেন দেবী দুর্গার দৈহিক প্রকাশ’ সাধারণত বিনঝাল, কুদা, মিরধা, সামা ও সম্বলপুর, বলাঙ্গির, সুন্দরগড়, বড়গড় এবং নূয়াপড়া জেলার কয়েকটি উপজাতির যুবতীরা এই নৃত্যে অংশ নেয়। দালখাই নৃত্যের উৎপত্তি পূর্ব ভারতের ওড়িশা রাজ্যের সম্বলপুর জেলা থেকে। এটি ওড়িশার পশ্চিমাঞ্চলের সর্বাধিক জনপ্রিয় নৃত্য রূপ। নৃত্যের সাথে গাওয়া গানের প্রতিটি স্তবকের শুরুতে ও পুরুষরা ‘দালখাই বো!’ শব্দটি উচ্চারণ করে। এই কারণেই নাচটি দালখাই নৃত্য হিসাবে পরিচিত।

নৃত্য
-----

মেয়েদের সাথে নৃত্যরত পুরুষরা প্রদর্শনের সময় তাদের সম্বোধন করে এবং তাদের সাথে প্রেমের ভান করে। যে বিষয়গুলির উপর নৃত্য পরিবেশিত হয় সেগুলি হল রাধা ও ভগবান কৃষ্ণের চিরন্তন প্রেমের গল্প, হিন্দু মহাকাব্য রামায়ণ এবং মহাভারতের পর্বগুলি এবং প্রকৃতির বর্ণনা।

সঙ্গীত
------

নৃত্যের সাথে একটি সমৃদ্ধ সমবেত লোক সংগীত বাজানো হয়, বাদ্যযন্ত্রের মধ্যে থাকে 'ঢোল', 'নিসান' (লোহার ক্ষেত্রে তৈরি একটি বিশাল আকারের ড্রাম), 'তামকি' (একটি ছোট একদিকে বাজানোর ড্রাম, যার ব্যাস ৬ ইঞ্চি এবং দুটি কাঠি দিয়ে বাজানো হয়), 'তাসা' (একদিকের ড্রাম) এবং 'মহুরি'। তবে 'ঢোল' বাদক মেয়েদের সামনে নাচার সময় নৃত্যের তাল নিয়ন্ত্রণ করে।

পোশাক
-----

এই নৃত্য রূপের মূল বিষয়বস্তু হল রাধা ও কৃষ্ণের প্রেম কাহিনী, রামায়ণ এবং মহাভারত। মহিলা ও মেয়েরা রঙ বেরঙয়ের সম্বলপুরি শাড়ি পরে। তারা কাঁধে একটি স্কার্ফ বেঁধে রাখে এবং তার উভয় প্রান্তটি হাতে ধরে রাখে। মেয়েরা গলার হার, চুড়ি ইত্যাদি বিভিন্ন ঐতিহ্যবাহী গহনা পরে সাজ সম্পূর্ণ করে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৬ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২১।
2. ↑  "Dalkhai: A popular folk Dance of Western Odisha"। সংগ্রহের তারিখ ১৫ মার্চ ২০২১।

| * দে
* স
ভারতে নৃত্য |
| --- |
| ধ্রুপদী | 
* ভরতনট্যম
* কত্থক
* কথাকলি
* কুচিপুড়ি
* মণিপুরি
* মোহিনীঅট্টম
* ওড়িশি
* সত্রীয়া
* গৌড়ীয় নৃত্য

 |
| দৈব নৃত্য | 
* নটরাজ
* তান্ডব
* রাসলীলা
* লাস্য

 |
| লোকনৃত্য | 
* বিহু
* বহুওয়া
* সূত্রধারী
* বাগুরুম্বা
* ভাংড়া
* Cheraw
* ছৌ
* নাচনী
* নাটুয়া
* Giddha
* Garba
* Dandiya Raas
* Ghoomar
* Ghumura
* Karma
* Lavani
* Yakshagana
* Sword dance
* Dollu Kunitha
* পরভা
* পাইক নৃত্য
* দেওধনী

 |
| সমকালীন | 
* বলিউডে সঙ্গীত ও নৃত্য
* Hindi dance songs
* Nautch

 |
| সাহিত্যে | 
* নাট্যশাস্ত্র
* অভিনবভারতী
* মুদ্রা

 |
| রাজ্য অনুযায়ী | 
* অন্ধ্রপ্রদেশ
* আসাম
* হিমাচলপ্রদেশ
* ওড়িশা
* পাঞ্জাব
* তামিলনাড়ু

 |
| উপকরণ | 
* ঘুংগরূ

 |
**উইলিয়াম হিউজ বোকার ফ্রাঙ্ক** (ইংরেজি: Billy Frank; জন্ম: ২৩ নভেম্বর, ১৮৭২ - মৃত্যু: ১৬ ফেব্রুয়ারি, ১৯৪৫) কেপ উপনিবেশের কিং উইলিয়ামস টাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **বিলি ফ্রাঙ্ক**।

খেলোয়াড়ী জীবন
---------------

১৮৯৫-৯৬ মৌসুমে বিলি ফ্রাঙ্কের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বিলি ফ্রাঙ্ক। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৬ ফেব্রুয়ারি, ১৯৪৫ তারিখে ৭২ বছর বয়সে নাটাল প্রদেশের ডারবান এলাকায় বিলি ফ্রাঙ্কের দেহাবসান ঘটে।

তথ্যসূত্র
---------

1. ↑  "Billy Frank"। cricketarchive.com। সংগ্রহের তারিখ ২৭ জুলাই ২০১০।

বহিঃসংযোগ
---------

* ইএসপিএনক্রিকইনফোতে বিলি ফ্রাঙ্ক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিলি ফ্রাঙ্ক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**হাওয়া ইব্রাহিম** (জন্ম ১৯৬৮) হলেন একজন নাইজেরীয় আইনজীবী ও আইনজীবী, যাকে ২০০৫ সালে শাখারভ পুরস্কার প্রদান করে ইউরোপীয় সংসদ।

জীবনী
-----

হাওয়া ইব্রাহিম নাইজেরিয়ার গোম্বেতে ১৯৬৮ সালে জন্মগ্রহণ করেন। তিনি দেশটির প্রথম মুসলিম নারী আইনজীবী।

হাওয়া ইব্রাহিম নাইজেরিয়ার উত্তরাংশে শরিয়া আইনে অভিযুক্ত ব্যক্তিদের মামলা লড়ে পরিচিতি লাভ করেন। উল্লেখ্য, নাইজেরিয়ার নয়টি রাজ্যে পুরোপুরিভাবে ও তিনটি রাজ্যে আংশিকভাবে শরিয়া আইন প্রচলিত। তিনি দেশটিতে শরিয়া আইনে অভিযুক্ত আমিনা লাওয়াল, সাফিয়া হুসাইনি ও হাফসাতু আবুবকরদের মামলা লড়ে তাদেরকে অভিযোগ থেকে মুক্তি দানে অবদান রেখেছেন।

তিনি সেন্ট লুইস বিশ্ববিদ্যালয়ে ভিজিটিং প্রফেসর, ইয়েল বিশ্ববিদ্যালয়ে ওয়ার্ল্ড ফেলো, র‍্যাডক্লিফ ফেলো এবং হার্ভার্ড বিশ্ববিদ্যালয়ে ফেলো হিউম্যান রাইটস প্রোগ্রাম এবং ফেলো অব ইসলামিক লিগাল স্টাডিজ প্রোগ্রাম 
হিসেবে কাজ করেছেন। তিনি বর্তমানে হার্ভার্ড বিশ্ববিদ্যালয়ে শিক্ষকতার পাশাপাশি গবেষক হিসেবে কর্মরত আছেন।

র‍্যাডক্লিফ ফেলো থাকাকালীন সময়ে তিনি শরিয়া আইন নিয়ে গবেষণা করে *প্র‍্যাকটিসিং শরিয়া ল: সেভেন স্ট্র‍্যাটেজিস ফর অ্যাচিভিং জাস্টিস ইন শরিয়া কোর্ট* শিরোনামের একটি বই রচনা করেন, যেটি ২০১৩ সালের জানুয়ারি মাসে প্রকাশিত হয়।

সম্মাননা
--------

২০০৫ সালে তাকে শাখারভ পুরস্কার প্রদান করে ইউরোপীয় সংসদ।

তথ্যসূত্র
---------

1. ↑  Ms Meena Sharify-Funk (২৮ মার্চ ২০১৩)। *Encountering the Transnational: Women, Islam and the Politics of Interpretation*। Ashgate Publishing, Ltd.। পৃষ্ঠা 3। আইএসবিএন 978-1-4094-9856-8।
2. ↑  Nigeria Sharia architect defends law, BBC News, 21 March 2002
3. ↑  "Nigerian Woman Wins Appeal of Stoning Sentence"। *PBS NewsHour* (ইংরেজি ভাষায়)। সংগ্রহের তারিখ ২০১৮-০৭-২৫।
4. ↑  Safiya Hussaini acquitted by Nigerian court
5. ↑  "HAUWA IBRAHIM"। *Yales.edu*। YALE UNIVERSITY। সংগ্রহের তারিখ ১১ মার্চ ২০১৯।
6. ↑  Harvard Divinity School visiting faculty profile, retrieved 2013.
7. ↑  "Hauwa Ibrahim | Nobel Laureate, Human Rights Lawyer | Katerva"। *www.katerva.net* (ইংরেজি ভাষায়)। ২০১৮-০৭-২৫ তারিখে মূল থেকে আর্কাইভ করা। সংগ্রহের তারিখ ২০১৮-০৭-২৫।
8. ↑  Gibbs, Stephen (১৪ ডিসেম্বর ২০০৫)। "Cuba 'bars women from prize trip'"। BBC News। ১৭ নভেম্বর ২০০৬ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০১০।
**রবিন সিং** (জন্ম: ১ জানুয়ারি, ১৯৭০, দিল্লি) একজন প্রাক্তন ভারতীয় ক্রিকেটার। তিনি ১৯৯৯ সালে তার ক্যারিয়ারের একমাত্র টেস্ট ম্যাচটি খেলেছিলেন। বর্তমানে তিনি অল ইন্ডিয়া রেডিওর অন্যতম ক্রিকেট বিশেষজ্ঞ এবং আইটিও, নয়াদিল্লির ইনকাম ট্যাক্স ইন্সপেক্টর হিসেবে কাজ করছেন। আইপিএলে মুম্বই ইন্ডিয়ান্সের ফিল্ডিং কোচ হিসেবেও তিনি চুক্তিবদ্ধ হয়েছিলেন।

তার একমাত্র টেস্ট ম্যাচটি ছিল নিউজিল্যান্ডের বিপক্ষে ১৯৯৯ সালে হ্যামিল্টনে অজিত আগরকারের বদলে। রঞ্জি ট্রফিতে তিনি দিল্লির প্রতিনিধিত্ব করেছেন। রঞ্জি ট্রফিতে দিল্লির হয়ে এক ম্যাচে ১০ উইকেট শিকার তাঁর সেরা বোলিং পারফরম্যান্স। তিনি কিছু সময়ের জন্য দিল্লি রঞ্জি দলের সহ-অধিনায়কও ছিলেন। বেঙ্গালুরুতে ওয়েস্ট ইন্ডিজের বিপক্ষে তিনি ভারত ‘এ’ দলের সদস্যও ছিলেন। ২০০৪ সালে তিনি প্রথম শ্রেণীর ক্রিকেট থেকে অবসর নেন।

তথ্যসূত্র
---------

1. 1 2  Sushant Sharma (১৫ সেপ্টেম্বর ২০১২)। "Who is Robin Singh (Junior)? His tale beyond cricket!"। *sportskeeda.com*। [*স্থায়ীভাবে অকার্যকর সংযোগ*]
2. ↑  "Robin Singh"। *Cricinfo*।
3. ↑  "The Hindu : Sport / Cricket : Robin Singh Jr. calls it a day"। *hindu.com*। ২৪ জুন ২০০৪ তারিখে মূল থেকে আর্কাইভ করা। সংগ্রহের তারিখ ১৪ মে ২০২০।
**হেলেনা দত্ত** ( ২৮ সেপ্টেম্বর, ১৯১৬- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।

পরিবার
------

হেলেনা দত্ত ১৯১৬ সালে ঢাকা জেলার কালীগঞ্জ গ্রামে জন্মগ্রহণ করেন। তার পিতার নাম মুকুন্দলাল গুণ ও মাতার নাম শৈলবালা গুণ। ১৯৩৯ সালে বিপ্লবী সুকুমার দত্তের সাথে বিয়ে হয়।

রাজনৈতিক জীবন
-------------

১৯২৮ সালে লীলা নাগের 'দীপালি ছাত্রী সংঘ' এর সাথে যুক্ত হন। গোপনে লাঠি ও ছোরা চালানো শেখেন। ১৯৩০ সালে তিনি 'শ্রীসংঘ' নামক বিপ্লবী দলে যোগ দেন। ১৯৩১ সালে বোর্ডিঙে থাকার সময়ে তিনি ও তার সঙ্গীরা রিভলভার প্রভৃতি বেআইনি জিনিস লুকিয়ে রাখতেন। ১৯৩২ সালে অসহযোগ আন্দোলন এর সময় গুরুত্বপূর্ণ ভূমিকা রাখেন। ওই বছরেই আইন অমান্য আন্দোলনের সময় হরতালে যোগদান করায় তাকে ডি.পি.এই. এর নির্দেশে বহিষ্কার করা হয়। ১৯৩৩ সালের জানুয়ারিতে তিনি কলকাতা থেকে ঢাকায় রিভলভার এনে পরে ঢাকায় থাকা নিরাপদ নয় মনে করে কলকাতার বরানগরে মামার বাড়িতে চলে আসেন। ১২ ফেব্রুয়ারি পুলিশ বরানগরে তাকে গ্রেপ্তার করে। ২৮ দিন লালবাজার হাজতে রাখার পর তাকে রাজবন্দী করে বিভিন্ন জেলে পাঁচ বছর আটকে রাখা হয়। ১৯৩৭ সালের ডিসেম্বর মাসে মুক্তি পান। ১৯৩৯ সালে ফরওয়ার্ড ব্লক-এ যোগদান করেন। ১৯৪২ সালের আন্দোলনে প্রথমে পলাতক থাকার পর ১৯৪৩ সালে আবার গ্রেপ্তার হন এবং ঢাকা ও প্রেসিডেন্সি জেলে আটক থাকেন। ১৯৪৫ সালের সেপ্টেম্বরে মুক্তি পান। এরপরে পি এস পি-এর সাথে যুক্ত ছিলেন।

তথ্যসূত্র
---------

1. ↑  ত্রৈলোক্যনাথ চক্রবর্তী (ঢাকা বইমেলা ২০০৪)। *জেলে ত্রিশ বছর, পাক ভারতের স্বাধীনতা সংগ্রাম,*। ঢাকা: ধ্রুপদ সাহিত্যাঙ্গণ। পৃষ্ঠা ২২০। আইএসবিএন 984-8457-00-3।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৬৪-১৬৫। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
3. ↑  স্বাধীনতা সংগ্রামী চরিতাভিধান - ডাঃ ননীগোপাল দেবদাস
**রবিন এম ডেনহোম** (জন্ম নাম **সামুত**; জন্ম: ২৭ মে ১৯৬৩) একজন অস্ট্রেলিয়ান ব্যবসায়িক নির্বাহী। ২০১৮ সালের নভেম্বরে ডেনহোম টেসলার চেয়ারম্যান হিসাবে ইলন মাস্ক ের স্থলাভিষিক্ত হন।

জীবনের প্রথমার্ধ
----------------

ডেনহোম ১৯৬৩ সালের ২৭মে মিলপেরা, নিউ সাউথ ওয়েলসে জন্মগ্রহণ করেন। তার বাবা-মা ১৯৫০-এর দশকে অস্ট্রেলিয়ায় অভিবাসিত হয়ে লিবিয়ার ত্রিপোলিতে দেখা করেন এবং বিয়ে করেন। তার বাবার পাশে মাল্টিজ এবং ইতালীয় বংশ এবং তার মায়ের পাশে মাল্টিজ এবং স্কটিশ বংশ রয়েছে; তার বাবা পাঁচটি ভাষায় কথা বলতেন।

ডেনহোম তার বড় ভাই এবং ছোট বোনের সাথে সিডনি শহরতলির লুগারনোতে বেড়ে ওঠেন। তার বাবা একজন ওয়েল্ডার হিসেবে কাজ করতেন এবং তার মা ছিলেন লেজার মেশিন অপারেটর। তার বয়স যখন সাত বছর, পরিবার মিলপেরার একটি সার্ভিস স্টেশন এবং ওয়ার্কশপ কিনেছিল। ডেনহোম আর্থিক হিসাব পরিচালনা করেন, গাড়ি মেরামত করেন, পেট্রোল পাম্প করেন এবং গাড়ির প্রতি আগ্রহী হন। তিনি পিকহার্স্ট হাই স্কুলে পড়েন।

ডেনহোম সিডনি বিশ্ববিদ্যালয় থেকে অর্থনীতিতে স্নাতক ডিগ্রি এবং ১৯৯৯ সালে নিউ সাউথ ওয়েলস বিশ্ববিদ্যালয় থেকে বাণিজ্যে স্নাতকোত্তর ডিগ্রি নিয়ে স্নাতক হন। ডেনহোম অস্ট্রেলিয়া এবং নিউজিল্যান্ডের রাজকীয় সনদপ্রাপ্ত হিসাববিদ ইনস্টিটিউটের সদস্য।

কর্মজীবন
--------

অন্যান্য কাজকর্ম
----------------

ব্যক্তিগত জীবন
--------------

তথ্যসূত্র
---------

1. 1 2  "Robyn Denholm, una mentora para Musk en Tesla"। *El País*। ১৭ নভেম্বর ২০১৮। সংগ্রহের তারিখ ২৫ সেপ্টেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Tesla IR | Robyn M. Denholm"। *Tesla Investor Relations*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
**হইয়া বাছিউ** (রোমানীয়: Pădurea Hoia; হাঙ্গেরীয়: Hója-erdő) রোমানিয়ার ট্রান্সসিলভানিয়ার ক্লুজ নাপোকা শহরে অবস্থিত একটি বন। প্রায় ২৫০ হেক্টর জায়গার উপর বনটি দাঁড়িয়ে রয়েছে। এই বনের গাছগুলোর আকৃতিও কিছুটা অদ্ভুত। এই জঙ্গল নিয়ে প্রচুর গল্প প্রচলিত আছে যার কোন ভিত্তি নেই। ধারণা করা হয় এসব গল্প স্থানটিকে পর্যটন আকর্ষক হিসেবে তুলে ধরতে সক্ষম হয়েছে।

আবিষ্কার
--------

১৯৬৮ সালে এই বনটি সর্বপ্রথম বিশ্ববাসীর কাছে তার রহস্য নিয়ে পরিচিত হয় এমিল বার্নিয়া নামক এক ব্যক্তির তোলা ছবির মাধ্যমে। এই বনে ভ্রমণের প্রাক্কালে এমিল বার্নিয়া একটি ইউএফও দেখেন বলে দাবি করেন এবং সাথে সাথেই তিনি তা ক্যামেরাবন্দী করে ফেলেন। ঘটনার সত্যতা যাচাইয়ের জন্য কিছুদিন পরেই জীববিজ্ঞানী আলেক্সান্ডু শিফট সেখানে অনেক পরীক্ষা নিরিক্ষা করেন এবং আশেপাশের এলাকাবাসীদের সাথে কথা বলেন। এলাকাবাসীদের সাথে কথা বলে জানা যায়, তারা এমন গোলাকৃতির তীব্র আলোর বলয় বন থেকে উর্ধ্বাকাশের দিকে মাঝে মাঝে যেতে দেখেছেন। ২০০২ সালে সর্বশেষ ইউএফও দেখেছিলেন দু’জন ক্লাজবাসী। তারা বনের খুব কাছাকাছি প্রতিবেশী শহর মানাস্তুরে থাকেন। তারা সিগারেটের মত লম্বা, প্রায় ৫০ মিটার দীর্ঘ একটি অতি উজ্জ্বল আলোকবস্তু বন থেকে আকাশের দিকে ছুটে যেতে দেখেছিলেন। প্রায় ২৭ সেকেন্ডের জন্য তারা বস্তুটিকে দেখতে পেয়েছিলেন।

জনশ্রুতি আছে, একবার এক মেষপালক প্রায় ২০০টি মেষশাবককে ঘাস খাওয়ানোর জন্য এই বনে প্রবেশ করেছিল। তারা আর কখনো ফিরে আসেনি, একেবারে গায়েব হয়ে গিয়েছিল। এই ঘটনার পরে অনেকেই এই বনে প্রবেশ করতে যথেষ্ট পরিমাণ ভয় পায়। তাদের মাঝে একধরনের ভীতি কাজ করে, একবার এই বনে কেউ গেলে হয়ত আর ফিরে আসবে না কোনোদিন।

বিজ্ঞানতত্ত্ব
-------------

বিজ্ঞানীরা পরীক্ষা করে দেখেছেন, এই বনে অস্বাভাবিক মাত্রায় তেজস্ক্রিয় বিকিরণ, মাইক্রোওয়েভ বিকিরণ ও ইনফ্রারেড বিকিরণ হয়ে থাকে। এছাড়াও এখানে চুম্বকীয় ও তড়িৎচুম্বকীয় ক্ষেত্রের বেশ কিছু বিচ্যুতি রয়েছে। বনের ঠিক মাঝখানে এমন একটি জায়গা রয়েছে, যেখানে কখনো কোনো ঘাস বা অন্যান্য কোনো গাছ-গুল্ম জন্মাতে দেখা যায়নি। বিজ্ঞানীরা এখানকার মাটি নিয়ে পরীক্ষা করে দেখেন, কিন্তু পরীক্ষা করে এমন কোনো পদার্থের উপস্থিতি সেখানে পাওয়া যায়নি, যার কারণে কোনো উদ্ভিদের জন্ম এবং বৃদ্ধি ব্যাহত হতে পারে। স্থানীয় বাসিন্দারা এই জায়গাটিকে ভূতুড়ে ঘটনার কেন্দ্রবিন্দু বলে থাকেন। তাদের ধারণা, কোনো অশরীরী কিছু বা অতৃপ্ত আত্মার বাস এ জায়গায়।

তথ্যসূত্র
---------

1. ↑  ডানিং, ব্রায়ান (২৪ মার্চ ২০১৬)। "স্কেপটয়েড #520: Solving the Haunted Hoia-Baciu Forest"। *স্কেপ্‌টয়েড*। সংগ্রহের তারিখ ২২ জুন ২০১৭।
2. ↑  "Romania: Targoviste Castle and Hoia-Baciu Forest (Ghost Adventures)"। *Travel Channel*। সংগ্রহের তারিখ ২০১৬-০৫-২৬।
**কারান্জিয়া** (ইংরেজি: Karanjia), ভারতের ওড়িশা রাজ্যের ময়ুরভঞ্জ জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°৪৭′ উত্তর ৮৫°৫৮′ পূর্ব﻿ / ﻿২১.৭৮° উত্তর ৮৫.৯৭° পূর্ব﻿ / 21.78; 85.97। সমুদ্র সমতল হতে এর গড় উচ্চতা হল ৩৮৯ মিটার (১২৭৬ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে কারান্জিয়া শহরের জনসংখ্যা হল ২১,৪২০ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে কারান্জিয়া এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

তথ্যসূত্র
---------

1. ↑  "Karanjia"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
ডা হাবিব আহমদ
**ডাঃ হাবিব আহমদ** একজন পাকিস্তান বিজ্ঞানী, বর্তমানে জেনেটিক্সের অধ্যাপক এবং পেশোয়ারের ইসলামিয়া কলেজের উপাচার্য  পাকিস্তানের পেশোয়ারে । 

তিনি ১৩ জুলাই পাকিস্তানের খাইবার পাখতুন খোয়া, সোয়াত জেলার মাতা গ্রামে জন্মগ্রহণ করেছিলেন। তিনি মট্টার সরকারী উচ্চ বিদ্যালয়ে পড়াশোনা করেন এবং ১৯৭৫ সালে ম্যাট্রিক পাস করেন। তিনি ১৯৮১ সালে সাইদু শরীফের জাহানজেব কলেজ থেকে স্নাতক ডিগ্রি অর্জন করেন। ১৯৮৫ ও ১৯৯১ সালে তিনি পেশোয়ার বিশ্ববিদ্যালয়ের উদ্ভিদ বিজ্ঞান বিভাগ থেকে যথাক্রমে ১৯৮৫ ও ১৯৯১ সালে উদ্ভিদবিদ্যায় এমএসসি এবং এমফিল এবং ২০০৩ সালে পাঞ্জাব বিশ্ববিদ্যালয় থেকে পিএইচডি অর্জন করেন । তিনি ২০০৫ সালে হাজেরা বিশ্ববিদ্যালয়ে অধ্যাপক হিসাবে যোগ দিয়েছিলেন এবং ২৮ জুলাই, ২০১৬ সাল থেকে উক্ত বিশ্ববিদ্যালয়ের উপাচার্য ছিলেন। 

তিনি দশ শতাধিক বই এবং ১৩০ টি গবেষণাপত্রের লেখক। ২০১০ সালে, পাকিস্তানের স্বাধীনতা দিবসে, তিনি জাতীয় ও বিশ্বব্যাপী উদ্ভিদ বিজ্ঞানের অনন্য অবদানের জন্য পাকিস্তান সরকার কর্তৃক তমঘ-এ-ইমতিয়াজকে সিভিল পুরস্কার দিয়েছিলেন।

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ২৬ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৯।
2. ↑  "সংরক্ষণাগারভুক্ত অনুলিপি"। ১৭ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৯।
দার্দীয় ভাষার মানচিত্র
**দার্দীয়** ভাষাগুলি ইন্দো-ইরানীয় কতগুলি ভাষার একটি দল, যা পূর্ব আফগানিস্তান, উত্তর পাকিস্তান এবং বিতর্কিত জম্মু ও কাশ্মীর অঞ্চলে প্রচলিত।

দার্দীয় ভাষাগুলিকে সাধারণত ইরানীয় ভাষাসমূহ কর্তৃক প্রবলভাবে প্রভাবিত ইন্দো-আর্য ভাষার একটি উপদল হিসেবে গণ্য করা হয়। কোন কোন ভাষাবিজ্ঞানী এই ভাষাগুলিকে ইন্দো-আর্য ও ইরানীয় --- এই দুই শাখা হতেই স্বতন্ত্র একটি শাখার ভাষা হিসেবে দাবী করেন, কিন্তু তাদের এই দাবী বিতর্কিত।

আফগানিস্তানে প্রচলিত নুরিস্তানি ভাষাগুলিকেও কখনো কখনো দার্দীয় ভাষা বলে উল্লেখ করা হত, তবে বর্তমানে এগুলিকে দার্দীয় অপেক্ষা আলাদা একটি শাখা (ইন্দো-আর্য ভাষার একটি উপশাখা বা ইন্দো-ইরানীয় ভাষার স্বতন্ত্র শাখা) হিসেবে গণ্য করা হয়।

কাশ্মিরি ভাষা বাদে সব দার্দীয় ভাষাই অত্যন্ত ক্ষুদ্র, সংখ্যালঘু সম্প্রদায়ে প্রচলিত ভাষা বলে এগুলি ঠিকমত এখনও গবেষণা সম্পন্ন হয়নি। বেশির ভাগ ক্ষেত্রেই এগুলি পাহাড়ি অঞ্চলে, কিংবা সশস্ত্র যুদ্ধ চলছে এমন অঞ্চলে প্রচলিত বলে এগুলি নিয়ে সরাসরি গবেষণাকাজ পালন করা দুরূহ। প্রায় সমস্ত দার্দীয় ভাষাই পার্শ্ববর্তী অ-দার্দীয় ভাষাগুলির দ্বারা ঐতিহাসিকভাবে প্রভাবিত হয়েছে, তাই এগুলি ঠিকমত শ্রেণীকরণ করাও কষ্টসাধ্য।

দার্দীয় ভাষাগুলিকে মোটামুটি ছয় ভাগে ভাগ করা যায় : পাশাই, কুনার, চিত্রাল, কোহিস্তানি, শিনা এবং কাশ্মিরি। কাশ্মিরি ভাষায় প্রায় ৪০ লক্ষ লোক কথা বলেন। চিত্রাল দলের খোওয়ার ভাষায় প্রায় ৩ লক্ষ লোক কথা বলেন।

দার্দীয় ভাষাগুলির মধ্যে কেবল কাশ্মিরি ভাষাটিরই একটি উন্নত সাহিত্য আছে যার সর্বপ্রাচীন প্রাপ্ত নিদর্শন ১৩শ শতকে রচিত হয়েছিল। পূর্বে কাশ্মিরি ভাষা শারদা লিপিতে লেখা হত, তবে বর্তমানে এটি ফার্সি-আরবি লিপির অনুকরণে নির্মিত নাস্তালিক লিপিতে রচিত হয়। শিনা ভাষাগুলি ও খোওয়ার ভাষার জন্যও ফার্সি-আরবি লিপির একটি রূপভেদ ব্যবহার করে একটি লিখন পদ্ধতি উদ্ভাবন করা হয়েছে।

তথ্যসূত্র
---------

1. ↑  Bashir E (2003). ‘Dardic.’ In Cardona G&Jain D(eds.) The
Indo-Aryan languages. London/New York: Routledge Taylor & Francis Group. pp. 818–894
**মুক্তি** হল প্রমথেশ চন্দ্র বরুয়া পরিচালিত ও নিউ থিয়েটার্স প্রযোজনা ১৯৩৭ সালের ভারতীয় হিন্দি এবং বাংলা ভাষা ড্রামা ফিল্ম

পটভূমি
------

একজন শিল্পী, প্রশান্ত (বড়ুয়া) তার শিল্পের জন্য নিবেদিত। তিনি নগ্ন নারীর রূপ এঁকেছেন এই সত্য থেকে উদ্ভূত তার সম্পর্কে গসিপগুলিতে তিনি খুব কম মনোযোগ দেন। তার রক্ষণশীল এবং ধনী শ্বশুর প্রাপ্যতার প্রতি তার অশ্বারোহী মনোভাবের জন্য অসন্তুষ্ট। প্রশান্ত, তার হস্তক্ষেপে বিরক্ত, তাকে ইচ্ছাকৃতভাবে উত্তেজিত করে। প্রশান্তের ধনী যুবতী স্ত্রী চিত্রা (কানন দেবী) তাকে আন্তরিকভাবে ভালবাসে, কিন্তু কেউই অন্যের জীবনধারা এবং আচরণের সাথে মানিয়ে নিতে ইচ্ছুক নয়। অবশেষে বিয়ে ভেঙ্গে যায়। প্রশান্ত তার স্ত্রীর বিবাহবিচ্ছেদের দাবি মেনে নেয় এবং আসামের জঙ্গলে চলে যায়। সেখানে তিনি পাহাড়ি (পি. মল্লিক/এস.নবাব) নামের একজন সরাইখানার স্ত্রী বন্ধুত্বপূর্ণ ঝর্ণার (মেনাকা) সাথে দেখা করেন এবং একটি বন্য হাতির বাছুরকে লালন-পালন করেন। তিনি একজন স্থানীয় ব্যবসায়ীর (জেসেঠি/এ. মল্লিক) শপথকারী শত্রুও করেন। চিত্রা বিপুল নামে এক ধনী ব্যক্তিকে বিয়ে করে এবং তারা হাতি শিকারে যায়। তারা শেষ পর্যন্ত প্রশান্তের পোষা হাতিকে হত্যা করে। চিত্রা প্রশান্তকে মৃত বলে বিশ্বাস করে। মিথ্যা ধরে রাখার জন্য, প্রশান্ত তার সাথে দেখা এড়িয়ে যায়। কিন্তু সে তাকে কুৎসিত ব্যবসায়ীর হাত থেকে উদ্ধার করতে বাধ্য হয়। চিত্রাকে বিধ্বস্ত অবস্থায় রেখে প্রশান্ত মারা যায়। কিন্তু তারা উভয়েই অবশেষে তাদের দুর্ভাগ্যজনক প্রেম থেকে মুক্তি (স্বাধীনতা) লাভ করে।

অভিনয়
------

বাংলা সংস্করণ

* প্রমথেশ চন্দ্র বরুয়া
* কানন দেবী
* পঙ্কজ মল্লিক
* মেনকা দেবী
* অমর মল্লিক
* শৈলেন চৌধুরী
* ইন্দু মুখোপাধ্যায়
* দেববালা
* প্রফুল্ল রায়
* আহি সান্যাল

হিন্দি সংস্করণ

* প্রমথেশ বড়ুয়া
* কানন দেবী
* এস এম নবাব
* মেনকা দেবী
* জগদীশ শেঠি
* পঙ্কজ মল্লিক
* বিক্রম কাপুর
* প্রফুল্ল রায়
* আহি সান্যাল
* দেববালা

তথ্যসূত্র
---------
***লা পোয়্যাঁত কুর্ত*** ([la pwɛ̃t kuʁt]) হল আনিয়েস ভারদা পরিচালিত ১৯৫৫ সালের ফরাসি নাট্যধর্মী চলচ্চিত্র। এটি ভারদার পরিচালিত প্রথম পূর্ণদৈর্ঘ্য চলচ্চিত্র। অনেক সমালোচক ছবিটিকে ফরাসি নবকল্লোলের অগ্রদূত হিসেবে উল্লেখ করে থাকেন। ইতিহাসবেত্তা জর্জ সাদুল একে "নব কল্লোলের বাস্তবিক অর্থেই প্রথম চলচ্চিত্র" হিসেবে অভিহিত করেন। চলচ্চিত্রটি ফ্রান্সের দক্ষিণের সেত শহরের পটভূমিতে নির্মিত। পোয়্যাঁত কুর্ত হল এই শহরের ক্ষুদ্র পাড়া যা জেলেদের গ্রাম হিসেবে পরিচিত।

নির্মাণ
-------

ভারদা তার এক বন্ধু যে তার বাড়িতে যেতে পারছে না তার জন্য ছবি তুলতে নিজে পোয়্যাঁত কুর্তে যান। তিনি তার তোলা ফুটেজগুলো দেখে স্বামীর নিজ শহর লা পোয়্যাঁত কুর্ত দেখতে যাওয়া প্যারিসের এক দম্পতির গল্প নিয়ে একটি চলচ্চিত্রের জন্য একটি ক্যামেরা ভাড়া করেন। ভারদা নিজের সহযোগিতা প্রতিষ্ঠান গঠন করেন এবং নির্মাণ শুরু করেন। ছবিটির নির্মাণব্যয় ছিল খুবই অল্প, $১৪,০০০ নির্মাণব্যয়ের ছবিটি সে সময়ে নির্মিত অন্য যে কোন চলচ্চিত্রের নির্মাণব্যয়ের এক চতুর্থাংশ ছিল। চলচ্চিত্রটি নির্মাণকালে কোন অভিনয়শিল্পী ও কলাকুশলীকে পারিশ্রমিক প্রদান করা হয়নি।

মুক্তি
------

চলচ্চিত্রটি ১৯৫৫ সালের মে মাসে কান চলচ্চিত্র উৎসবে প্রদর্শিত হয়। ১৯৫৬ সালে প্যারিসের স্টুডিও পারনাসে ছবিটির উদ্বোধনী প্রদর্শনী হয়। এটি জঁ ভিগোর প্রামাণ্যচিত্র *আ প্রপো দ্য নিস* (১৯৩০)-এর সাথে প্রদর্শিত হয়। ক্রাইটেরিয়ন কালেকশন ১ বাক্স-সেটে চলচ্চিত্রটির ৪ ডিভিডি রিজিয়ন প্রকাশ করে।

তথ্যসূত্র
---------

1. ↑  ভিনসেন্দো, জিনেত। "La Pointe Courte: How Agnès Varda "Invented" the New Wave"। *দ্য ক্রাইটেরিয়ন কালেকশন* (ইংরেজি ভাষায়)। সংগ্রহের তারিখ ২৪ আগস্ট ২০১৯।
2. ↑  নিউপার্ট ২০০৭, পৃ. ৫৭।
3. ↑  নিউপার্ট ২০০৭, পৃ. ৬০।
4. ↑  চ্যান, অ্যান্ড্রু (২৪ জানুয়ারি ২০০৮)। "Agnès Varda's La Pointe Courte on Criterion"। *স্ল্যান্ট* (ইংরেজি ভাষায়)। সংগ্রহের তারিখ ২৪ আগস্ট ২০১৯।

গ্রন্থপঞ্জি
-----------

* নিউপার্ট, রিচার্ড জন (২০০৭)। *A history of the French new wave cinema* (ইংরেজি ভাষায়) (২য় সংস্করণ)। ম্যাডিসন, উইসকনসিন: উইসকনসিন বিশ্ববিদ্যালয় প্রেস। আইএসবিএন 9780299217037। ওসিএলসি 538539415।

বহিঃসংযোগ
---------

* চলচ্চিত্র প্রবেশদ্বার

* অলমুভিতে *লা পোয়্যাঁত কুর্ত* উইকিউপাত্তে এটি সম্পাদনা করুন (ইংরেজি)
* ইন্টারনেট মুভি ডেটাবেজে *লা পোয়্যাঁত কুর্ত*  উইকিউপাত্তে এটি সম্পাদনা করুন (ইংরেজি)
* টিসিএম চলচ্চিত্র ডেটাবেজে *লা পোয়্যাঁত কুর্ত* উইকিউপাত্তে এটি সম্পাদনা করুন

| * দে
* স
আনিয়েস ভারদা পরিচালিত চলচ্চিত্র |
| --- |
| পূর্ণদৈর্ঘ্য চলচ্চিত্র | 
* *লা পোয়্যাঁত কুর্ত* (১৯৫৫)
* *ক্লেও দ্য স্যাঁক আ সেত* (১৯৬২)
* *লা বনয়ো* (১৯৬৫)
* *সাঁ তোয়া নি লোয়া* (১৯৮৫)
* *লে গ্লানোর এ লা গ্লানোস* (২০০০)

 |
| প্রামাণ্যচিত্র | 
* *ভিসাজ ভিলাজ* (২০১৭)

 |
| স্বল্পদৈর্ঘ্য চলচ্চিত্র | 
* *আঙ্কল ইয়াঙ্কো* (১৯৬৭)
* *ব্ল্যাক প্যান্থারস* (১৯৬৮)

 |
**হাবিব জাইন আরিফ** (ইংরেজি:  Habeeb Zain Arif) (জন্ম: হায়দ্রাবাদ, ভারত) হলেন একজন ভারতীয় রাজনীতিবিদ এবং শিবরাম্পালি, রাজেন্দ্রনগরের বৃহত্তর হায়দ্রাবাদ মিউনিসিপাল কর্পোরেশন বর্তমান নির্বাহী। তিনি অল ইন্ডিয়া মজলিস ই ইত্তিহাদ আল মুসলিমীন পার্টির সাথে জড়িত রয়েছেন।

প্রাথমিক জীবন
-------------

**হাবিব জাইন আরিফ** হায়দ্রাবাদ-এ হাবীব আহমদ আল হামেদ এবং বেগম মুনীর এর পরিবারে জন্মগ্রহণ করেন। তিনি দারুল উলুম-থেকে পড়াশোনা করেছেন।

কর্মজীবন
--------

হাবিব জাইন আরিফ তৃণমূল পর্যায়ে পেশার অনেক সুযোগের থাকলেও বিভিন্ন ক্ষেত্রে মানুষের সঙ্গে আলাপচারিতার মাধ্যমে তাদের সাহায্য করেছেন। ধীরে ধীরে, তিনি একজন সফল রিয়েল এস্টেট বিক্রেতা হয়ে উঠেন। তিনি সর্বদা মানুষের সাহায্য করার ব্যাপারে আগ্রহী ছিলেন যার কারণে তিনি রাজনৈতিকভাবে সক্রিয় হয়ে ওঠেন।

ব্যক্তিগত জীবন
--------------

হাবিবের বিবাহিত জীবনে দুটি পুত্র সন্তান এবং দুটি কন্যা সন্তান রয়েছে।

মিডিয়া
-------

হাবিব জাইন আরিফ সংবাদ চ্যানেল ও সংবাদপত্রের মধ্যে সবচেয়ে রাজনৈতিক মুখের মুখের মধ্যে একজন।

সাফল্য
------

তিনি ২০১৩ সালে ১৫০ কর্পরেটরের মধ্যে একজন স্থায়ী-কমিটির সদস্য হিসাবে নির্বাচিত হন। তিনি শিবরাম্পালী উন্নয়নের জন্য অনুমোদন প্রকল্পে সফলতা লাভ করেন। তাদের মধ্যে থেকে:

* ওয়াইসি পাহাড়, শিবরাম্পরীর জন্য ৫০ লক্ষ টাকায় জিএইচএমসি কাজ।
* শিশুদের শিক্ষাপ্রদ উন্নয়ন ও কল্যাণের জন্য প্রধান স্কুল ফাউন্ডেশনের অনুমোদন ও আরোপ করেন।

তথ্যসূত্র
---------

1. ↑  "Corporator of Shivrampally"। ১১ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৪।
2. ↑  "MIM Corporator in tears,Video"।
3. ↑  "Standing Committee result"। [*স্থায়ীভাবে অকার্যকর সংযোগ*]
4. ↑  "Standing Committee result Video link"।
5. ↑  "50 Lakh GHMC work sanction Video link"।
6. ↑  "School foundation Video link"।

বহিঃসংযোগ
---------
***উস্তাদ হোটেল*** ২০১২ সালে মুক্তিপ্রাপ্ত ভারতীয় মালায়ালাম ভাষার একটি রম্য নাটকীয় চলচ্চিত্র, যেটি পরিচালনা করেন আনোয়ার রশিদ, কাহিনী লিখেন অঞ্জলি মেনন এবং প্রযোজনা করেন লিস্টিন স্টিফেন। এতে মূল ভুমিকায় অভিনয় করেন দুলকার সালমান, নিত্যা মেনন, থিলাকান এবং সিদ্দিক।

*উস্তাদ হোটেল* ১৩ জুলাই ২০১২ সালে মুক্তি পায় এবং ব্যবসায়িক সাফল্য লাভ করে। এটি তিনটি জাতীয় চলচ্চিত্র পুরস্কার *শ্রেষ্ঠ জনপ্রিয় চলচ্চিত্র বিভাগে, মেনন শ্রেষ্ঠ সুংলাপ এবং থিলাকান বিশেষ পুরস্কার লাভ করে। (মরণোত্তর)।* এটি কন্নড় ভাষায় পুণঃনির্মান করা হয় ২০১৭ সালে "গৌদ্রু হোটেল" ২০১৮ সালে এটিকে তেলুগু ভাষায় ডাব করা হয় এবং "জানাথা হোটেল" নামে মুক্তি দেওয়া হয়।

কাহিনী সারসংক্ষেপ
-----------------

ফাইজি একজন উচ্চাকাঙ্খী রাঁধুনি ভারত চলে আসে তার বাবা থেকে কোনো রকম সাহায্য না পেয়ে। সে তার দাদা করিম কে তার হোটেল চালাতে সাহায্য করে তার স্বপ্ন পূরণ করার চেষ্টা করতে থাকে।

তথ্যসূত্র
---------

1. ↑
2. ↑
3. ↑  Nagarajan, Saraswathy (২১ জুন ২০১২)। "Beachside hotel"। *The Hindu*। ২৭ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৯ জুন ২০১২।
4. ↑  Sanjith, Sidhardhan (৯ আগস্ট ২০১২)। "A golden year for Mollywood?"। *The Times of India*। সংগ্রহের তারিখ ৫ মার্চ ২০১৬।
5. ↑
6. ↑  "I took up Gowdru Hotel because the story was very similar to my own life: Rachan Chandra"। *Times of India*। ২৪ আগস্ট ২০১৭।

বহিসংযোগ
--------

ইন্টারনেট মুভি ডেটাবেজে *উস্তাদ হোটেল*  (ইংরেজি)
ইংরেজি ভাষায় দার্জিলিং পার্বত্য অঞ্চলের মানচিত্র
**দার্জিলিং পার্বত্য অঞ্চল** হল ভারতের পশ্চিমবঙ্গ রাজ্যের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নিচু প্রস্তরময় ভূখণ্ড নিয়ে এই অঞ্চলটি গড়ে ওঠেছিল।
দার্জিলিং পার্বত্য অঞ্চলের উত্তরে সিকিম, পূর্বে ভুটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।

অবস্থান
-------

দার্জিলিং জেলার তিনটি মহকুমার মধ্যে দার্জিলিং সদর ও কার্শিয়াং মহকুমা এবং কালিম্পং ও জলপাইগুড়ি জেলার উত্তরাংশে কুমারগ্রাম ও কালচিনি থানা নিয়ে দার্জিলিং পার্বত্য অঞ্চল গঠিত।

ভূপ্রকৃতি
---------

এই অঞ্চলের ভূ-প্রকৃতি পর্বতসঙ্কুল ও অত্যন্ত বন্ধুর
তিস্তা নদী দার্জিলিং পার্বত্য অঞ্চলের উপর দিয়ে প্রায় উত্তর থেকে দক্ষিণে প্রবাহিত হয়ে সমগ্র অঞ্চলকে দুটি অংশে ভাগ করেছে:

1. তিস্তা খাতের পশ্চিম ভাগ, যা দার্জিলিং জেলার অন্তর্গত।
2. তিস্তা খাতের পূর্ব ভাগ, যা কালিম্পং জেলার অন্তর্গত।

### তিস্তা খাতের পশ্চিম ভাগ

এই অংশে সিংগালিলা পর্বতশ্রেণী ও দার্জিলিং পর্বতশ্রেণী উত্তর থেকে দক্ষিণে বিস্তৃত। সিংগালিলা পর্বতশ্রেণী দার্জিলিং ও নেপাল সীমান্তে অবস্থিত। এতে ফালুট (৩,৫৯৬ মিটার), সন্দকফু (৩,৬৩০ মিটার), টাংলু (৩,৬০৮ মিটার) ও সবরগ্রাম (৩,৫৪৩ মিটার) নামে চারটি পর্বতশৃঙ্গ আছে। ফালুট শৃঙ্গটি নেপাল, সিকিম ও পশ্চিমবঙ্গ সীমান্তের সংযোগস্থলে অবস্থিত। এদের মধ্যে সন্দকফু, দার্জিলিং তথা পশ্চিমবঙ্গের সর্বোচ্চ পর্বতশৃঙ্গ।  

দার্জিলিং পর্বতশ্রেণী দক্ষিণের তরাই অঞ্চল থেকে খাড়াভাবে উপরে উঠে উত্তরে বিস্তৃত হয়েছে। এর দক্ষিণে টাইগার হিল (২,৬১৫ মিটার), ডাউহিল ও পূর্বে তাকদা-পেশক পাহাড়। ঘুম (২,৩৯৮ মিটার) পর্বতশৃঙ্গের উত্তর ঢালে দার্জিলিং শহরটি অবস্থিত।

### তিস্তা খাতের পূর্ব ভাগ

এই অংশের সর্বোচ্চ পর্বতশৃঙ্গ হল ঋষিলা (৩,১৩০ মিটার) এটি কালিম্পং শহরের কাছে অবস্থিত।  

জলপাইগুড়ি জেলার উত্তরাংশে রেনিগাঙ্গো (১,৮৮৫ মিটার) ও ছোট সিঞ্চুলা (১,৭২৬ মিটার) উল্লেখযোগ্য শৃঙ্গ। বক্সা-দুয়ার নামে এখানে একটি গিরিপথ আছে।

নদনদী
-----

এই অঞ্চলের নদীগুলি হিমালয়ের বরফগলা জলে পুষ্ট বলে নদীতে সারাবছর জল থাকে। প্রধান নদীগুলি হল তিস্তা, তোর্সা, জলঢাকা, মহানন্দা, কালজানি, বালাসন প্রভৃতি। রঙ্গিত তিস্তার প্রধান উপনদী।

মৃত্তিকা
--------

পার্বত্য স্থান হওয়ায় অনুর্বর কাঁকড় ও নুড়িপূর্ণ মাটি বিদ্যমান। তবে কোনও কোনও স্থানে বাদামী রঙের পডসল মৃত্তিকা দেখা যায়। পটাশ, ফসফেট ও গাছের পাতা-পচা সার থাকায় এই মাটিতে চা, সিঙ্কোনা, কমলালেবু প্রভৃতির চাষ হয়।

অর্থনীতি
--------

চা, কাঠ, পর্যটন ও হোটেল ব্যবসা হল এখানকার প্রধান অর্থনৈতিক মাধ্যম।এখানকার বেশির ভাগ মানুষ এই সমস্ত ব্যবসার সঙ্গে যুক্ত।

দর্শনীয় স্থান
--------------

এই অঞ্চলে বহু দর্শনীয় স্থান বা পর্যটন কেন্দ্র রয়েছে।এই পর্যটন কেন্দ্রগুলিতে প্রতি বছর বহু দেশ-বিদেশের পর্যটক আসে।প্রধান দর্শনীয় স্থানগুলি হল-

* দার্জিলিং
* কালিম্পং
* কার্শিয়াং
* মিরিক

তথ্যসূত্র
---------

1. ↑  আধুনিক ভূগোল, ভট্টাচার্য ও বসু, প্রথম খণ্ড, নব পর্যায়
2. ↑  ভূ-পরিচয়, ড. গৌতম মল্লিক, দীপ প্রকাশন, কলকাতা-৭০০০০৬

* এস আর বসু; ডি মৌলিক। ২০০২। *মাধ্যমিক ভূগোল*। *প্রান্তিক*, কলকাতা।
* বরুণ রায়, "Rediscovering Shangri La - The Story of the Himalayas", Mandalay Book (2006) আইএসবিএন ০-১২-৮৩৩২৬৩-৮
* ভি খাওয়াস, "Environment and rural development in Darjeeling Himalaya: Issues and

concerns",
**হো রাজবংশের দুর্গ** (ভিয়েতনামী: *Thành nhà Hồ*; তাই দো বা তাই গিয়াই দুর্গ নামেও প্রচলিত) ভিয়েতনামে অবস্থিত হো রাজবংশ (১৪০০ - ১৪০৭) দ্বারা নির্মিত একটি দুর্গ। ভিয়েতনামের উত্তর মধ্য উপকূলবর্তী অঞ্চলের থানহ হোয়া প্রদেশের ভিন লক জেলার তাই গিয়াইতে এটি অবস্থিত।

এটি আকারে আয়তক্ষেত্রাকার। এর উত্তর-দক্ষিণ দিক লম্বায় ৮৭০.৫ মিটার (২৮৫৬ ফিট) ও পূর্ব-পশ্চিম দিক ৮৮৩.৫ মিটার (২৮৯৯ ফিট)। এর চারটি দরজা আছে। দক্ষিণে সামনের দরজা, উত্তরে পিছনের, পূর্বে বাম ও পশ্চিমে ডান দরজা। দক্ষিণের প্রধান দরজাটি ৯.৫ মিটার (৩১ ফিট) উচু ও ১৫.১৭ মিটার (৪৯.৮ ফিট) চওড়া।

দুর্গটি পাথরের চাঁই দিয়ে বানানো যার একেটির মাপ গড়ে ২ x ১ x ০.৭ মিটার (৬.৬ x ৩.৩ x ২.৩ ফিট)।

দরজাগুলি ছাড়া দুর্গটি বেশিরভাগই ধ্বংসপ্রাপ্ত।

জুন ২৭ ২০১১ সালে এটি ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত হয়।

চিত্রশালা
---------

* হো রাজবংশের দুর্গহো রাজবংশের দুর্গ
* দক্ষিণ দরজাদক্ষিণ দরজা
* উত্তর দরজাউত্তর দরজা
* পূর্ব দরজাপূর্ব দরজা
* একটি পাথরের কামানের গোলা যা এখানে পাওয়া যায়একটি পাথরের কামানের গোলা যা এখানে পাওয়া যায়

তথ্যসূত্র
---------

1. ↑
এই নিবন্ধটি পুরুষ দল সম্পর্কে। নারী দলের জন্য সাঁ পিয়ের ও মিক‌লোঁ জাতীয় নারী ফুটবল দল দেখুন।

**সাঁ পিয়ের ও মিক‌লোঁ জাতীয় ফুটবল দল** (ফরাসি: Équipe de Saint-Pierre-et-Miquelon de football, ইংরেজি: Saint Pierre and Miquelon national football team) হচ্ছে আন্তর্জাতিক ফুটবলে সাঁ পিয়ের ও মিক‌লোঁর প্রতিনিধিত্বকারী পুরুষদের জাতীয় দল, যার সকল কার্যক্রম সাঁ পিয়ের ও মিক‌লোঁর ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ২০১০ সালের ২২শে সেপ্টেম্বর তারিখে, সাঁ পিয়ের ও মিক‌লোঁ প্রথমবারের মতো আন্তর্জাতিক খেলায় অংশগ্রহণ করেছে; ফ্রান্সের সাঁ-গ্রাতিয়েঁতে অনুষ্ঠিত উক্ত ম্যাচে সাঁ পিয়ের ও মিক‌লোঁ রেউনিওঁয়ের কাছে ১১–০ গোলের ব্যবধানে পরাজিত হয়েছে।

১,৪০০ ধারণক্ষমতাবিশিষ্ট জন গিদার্দিন স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁ পিয়ের ও মিক‌লোঁয় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানিক লাফোঁ।

ফিফা এবং উয়েফাের সদস্যপদ না থাকার ফলে সাঁ পিয়ের ও মিক‌লোঁ এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সাঁ পিয়ের ও মিক‌লোঁর কোন স্থান নেই। অন্যদিকে, বিশ্ব ফুটবল এলো রেটিংয়ে সাঁ পিয়ের ও মিক‌লোঁর সর্বোচ্চ অবস্থান হচ্ছে ২১৬তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ২২০ | বৃদ্ধি ২ |  কুক দ্বীপপুঞ্জ | ৬৮৩ |
| ২২১ | বৃদ্ধি ২ |  সামোয়া | ৬৭৯ |
| ২২২ | বৃদ্ধি ৩ |  শ্রীলঙ্কা | ৬৭৭ |
| ২২২ | বৃদ্ধি ২ |  সাঁ পিয়ের ও মিক‌লোঁ | ৬৭৭ |
| ২২৪ | হ্রাস ৩ |  লাওস | ৬৭৫ |

তথ্যসূত্র
---------

1. ↑  "ফিফা/কোকা-কোলা বিশ্ব র‍্যাঙ্কিং"। *ফিফা*। ৬ এপ্রিল ২০২৩। সংগ্রহের তারিখ ৬ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সহিদ আকতার হুসাইন** একজন বাংলাদেশী অধ্যাপক। তিনি ঢাকা বিশ্ববিদ্যালয়ের উপ-উপাচার্য (প্রশাসন) এবং বিশ্ববিদ্যালয়টির মৃত্তিকা, পানি ও পরিবেশ বিভাগের অধ্যাপক ছিলেন। বর্তমানে তিনি ঢাকায় অবস্থিত বেসরকারি বিশ্ববিদ্যালয়, ইস্টার্ন ইউনিভার্সিটির উপাচার্য হিসেবে দায়িত্ব পালন করছেন।

শিক্ষাজীবন
----------

সহিদ আকতার অস্ট্রেলিয়ার কুইন্সল্যান্ড বিশ্ববিদ্যালয় থেকে টেকসই উন্নয়ন বিষয়ে পিএইচডি ডিগ্রি অর্জন করেন। তিনি যুক্তরাজ্যের অ্যাভার্ডিন বিশ্ববিদ্যালয় থেকে কমনওয়েলথ পোস্ট ডক্টরেট ফেলোশিপ লাভ করেন।

কর্মজীবন
--------

সহিদ আকতার হুসাইন ঢাকা বিশ্ববিদ্যালয়ের মৃত্তিকা, পানি ও পরিবেশ বিভাগে দীর্ঘকাল অধ্যাপনা করেছেন। অধ্যাপনার পাশাপাশি তিনি বিশ্ববিদ্যালয়টির সিনেট ও সিন্ডিকেট সদস্য, ডিন, প্রভোস্ট, শিক্ষক সমিতির সহ-সভাপতি ও সাধারণ সম্পাদকসহ বিভিন্ন দায়িত্ব পালন করেছেন। তিনি ঢাকা বিশ্ববিদ্যালয়ের উপ-উপাচার্য (প্রশাসন) হিসেবেও দায়িত্ব পালন করেছেন।

তিনি ২০১৮ সালের ১ নভেম্বর থেকে ২০২২ সালের ৩১ অক্টোবর পর্যন্ত প্রথম মেয়াদে ইস্টার্ন ইউনিভার্সিটির উপাচার্যের দায়িত্ব পালন করেন। ২০২৩ সালের ৭ মার্চ তিনি দ্বিতীয় মেয়াদে বিশ্ববিদ্যালয়টির উপাচার্য হিসেবে যোগদান করেন।

তথ্যসূত্র
---------

1. ↑  "আবারও ইস্টার্ন ইউনিভার্সিটির উপাচার্য হলেন সহিদ"। *কালের কণ্ঠ*। ১৬ মার্চ ২০২৩। সংগ্রহের তারিখ ২৬ মার্চ ২০২৩।
2. ↑  "ফের ইস্টার্ন ইউনিভার্সিটির উপাচার্য অধ্যাপক সহিদ আকতার"। *ক্যাম্পাস টাইমস*। ১৫ মার্চ ২০২৩। সংগ্রহের তারিখ ২৬ মার্চ ২০২৩।
3. ↑  "দ্বিতীয় মেয়াদে ইস্টার্ন ইউনিভার্সিটির ভিসির দায়িত্বে অধ্যাপক সহিদ আকতার"। *দ্য ডেইলি ক্যাম্পাস*। ১৫ মার্চ ২০২৩। সংগ্রহের তারিখ ২৬ মার্চ ২০২৩।
4. ↑  "ইস্টার্ন ইউনিভার্সিটির উপাচার্য হিসেবে পুন:নিয়োগ পেলেন অধ্যাপক ড. সহিদ আকতার হুসাইন"। *যুগান্তর*। ১৫ মার্চ ২০২৩। সংগ্রহের তারিখ ২৬ মার্চ ২০২৩।
5. ↑  "অধ্যাপক ড. সহিদ আকতার হুসাইন-এর ইস্টার্ন ইউনিভার্সিটির উপাচার্য পদে যোগদান"। *মাধ্যমিক ও উচ্চ শিক্ষা বিভাগ*। শিক্ষা মন্ত্রণালয়। সংগ্রহের তারিখ ২৬ মার্চ ২০২৩।
সা-ব্জাং-'ফাগ্স-পা-গ্ঝোন-নু-ব্লো-গ্রোস
**সা-ব্জাং-'ফাগ্স-পা-গ্ঝোন-নু-ব্লো-গ্রোস** (ওয়াইলি: *sa bzang 'phags pa gzhon nu blo gros*) (১৩৫৮-১৪১২) সা-স্ক্যা বৌদ্ধধর্মসম্প্রদায়ের একজন বিখ্যাত পণ্ডিত ছিলেন।

সংক্ষিপ্ত জীবনী
---------------

সা-ব্জাং-'ফাগ্স-পা-গ্ঝোন-নু-ব্লো-গ্রোস ১৩৫৮ খ্রিষ্টাব্দে তিব্বতে জন্মগ্রহণ করেন। তার পিতান নাম ছিল গ্ঝোন-নু-দ্পাল (ওয়াইলি: *gzhon nu dpal*) এবং মাতার নাম ছিল স্গ্রোল-মা-'বুম (ওয়াইলি: *sgrol ma 'bum*)। আট বছর বয়সে তিনি থুগ্স-র্জে-র্দ্জোং-বা-র্গ্যাল-ম্ত্শান-'বুম (ওয়াইলি: *thugs rje rdzong ba rgyal mtshan 'bum*) নামক এক লামার নিকট শিক্ষার্থীর শপথ গ্রহণ করেন। একুশ বছর বয়সে তিনি সাংস-র্গ্যাস-ব্জাং-পো (ওয়াইলি: *sangs rgyas bzang po*) এবং র্নাম-ম্খা'-র্গ্যাল-ম্ত্শান (ওয়াইলি: *rnam mkha' rgyal mtshan*) নামক দুই পণ্ডিতের নিকটে ভিক্ষুর শপথ গ্রহণ করেন। তিনি সা-ব্জাং-দ্গা'-ল্দান-দ্গোন (ওয়াইলি: *sa bzang dga' ldan dgon*) বৌদ্ধবিহারে র্গ্যাল-স্রাস-থোগ্স-মেদ-দ্পাল-ব্জাং-পো নামক পণ্ডিতের নিকট ব্লো-স্ব্যোং তত্ত্ব এবং বোধিসত্ত্বচর্যাবতার সম্বন্ধে অধ্যয়ন করেন। এই সময় তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক জো-নাং ধর্মসম্প্রদায়ের পণ্ডিতের নিকটেও শিক্ষালাভ করেন। এছাড়া তিনি ফ্যোগ্স-লাস-র্নাম-র্গ্যাল নামক পণ্ডিতের নিকট কালচক্র ও স্ব্যোর-দ্রুগ (ওয়াইলি: *sbyor drug*) তত্ত্ব, লো-ত্সা-বা-ব্যাং-ছুব-র্ত্সে-মো (ওয়াইলি: *lo tsA ba byang chub rtse mo*) নামক পণ্ডিতের নিকট গুহ্যসমাজতন্ত্র এবং ব্যাং-ছুব-সেং-গে নামক পণ্ডিতের নিকট ডাকার্ণব তন্ত্র সম্বন্ধে অধ্যয়ন করেন। তিনি পরবর্তীকালে নেপাল যাত্রা করে মহাপণ্ডিত মহাবোধির নিকট তন্ত্রশিক্ষা করেন। সা-ব্জাং-'ফাগ্স-পা-গ্ঝোন-নু-ব্লো-গ্রোসের উল্লেখযোগ্য শিষ্য ছিলেন লো-ত্সা-বা-ম্ছোগ-ল্দান-পা'ই-ব্লো-গ্রোস এবং প্রথম ঙ্গোর-ছেন কুন-দ্গা'-ব্জাং-পো।

তথ্যসূত্র
---------

1. ↑  Gardner, Alexander (এপ্রিল ২০১০)। "Zhonnu Lodro"। *The Treasury of Lives: Biographies of Himalayan Religious Masters*।
এক বাটি *ডোয়েনজাং*, কোরিয়ান গাঁজানো সয়াবিন পেস্ট
**গাঁজানো শিমের পেস্ট** এর একটি বিভাগ গাঁজানো খাবার সাধারণত স্থল থেকে তৈরি সয়াবিন যে খাবারগুলো আদিবাসী পূর্ব, দক্ষিণ এবং দক্ষিণ-পূর্ব এশিয়া. কিছু ক্ষেত্রে, যেমন উত্পাদন *মিসো*, অন্যান্য জাতের মটরশুটি, যেমন ব্রড মটরশুটি, এছাড়াও ব্যবহার করা যেতে পারে.

পেস্টগুলি সাধারণত নোনতা ও সুস্বাদু, তবে মশলাদারও হতে পারে এবং স্টির-ফ্রাই, স্ট্যু এবং স্যুপের মতো স্বাদযুক্ত খাবারের জন্য একটি মসলা হিসাবে ব্যবহৃত হয়। এই জাতীয় পেস্টগুলির রঙ হালকা তামাটে রঙ থেকে লালচে বাদামী বা গাঢ় বাদামী পর্যন্ত হয়ে থাকে। রঙের পার্থক্যগুলি বিভিন্ন উৎপাদন পদ্ধতির কারণে হয় যেমনঃ গাঁজন অবস্থা, গমের আটা যোগ করা, পাল্ভারাইজড মান্টো, চাল বা চিনি এবং বিভিন্ন মাইক্রোফ্লোরার উপস্থিতি, যেমন ব্যাকটেরিয়া বা ছাঁচগুলি তাদের উৎপাদনে ব্যবহৃত হয়। সেইসাথে সয়াবিনগুলি ব্যবহারের পূর্বে ভাজা হয় (যেমন চুনজাং) বা পুরাতন (যেমন টাউকোতে)। 

গাঁজানো শিমের পেস্টগুলি কখনও কখনও সয়া সস তৈরিতে ব্যবহৃত প্রাথমিক উপাদান, যেমন তামারি, বা একই গাঁজানো ভর থেকে তৈরি একটি অতিরিক্ত পণ্য। এছাড়াও পেস্ট হল হোইসিন সসের প্রধান উপাদান।  

মটরশুটির প্রোটিন উপাদানের কারণে, গাঁজন প্রক্রিয়াটি প্রচুর পরিমাণে মুক্ত অ্যামিনো অ্যাসিড নির্গত করে, যা এর উত্পাদনে ব্যবহৃত প্রচুর পরিমাণে লবণের সাথে মিলিত হয়ে একটি উচ্চ উমামি পণ্য তৈরি করে। এটি বিশেষত মিসোর ক্ষেত্রে সত্য, যা কিছু নির্দিষ্ট খাবারের প্রাথমিক উপাদান হিসাবে ব্যবহার করা হয়। যেমনঃ মিসো স্যুপ ।

প্রকারভেদ
---------

বিভিন্ন ধরনের ফার্মেন্টেড বিন পেস্ট (যা সবগুলি সয়া এবং সিরিয়াল শস্যের উপর ভিত্তি করে) এর মধ্যে রয়েছে:

| খাদ্য | রন্ধনপ্রণালী | অঞ্চল |
| --- | --- | --- |
| চেওংগুকজাং | কোরিয়া | পূর্ব এশিয়া |
| দাজিয়াং | চীন | পূর্ব এশিয়া |
| দোয়েনজাং | কোরিয়া | পূর্ব এশিয়া |
| দোবানজিয়াং | চীন | পূর্ব এশিয়া |
| ডাউচি | চীন | পূর্ব এশিয়া |
| গোচুজং | কোরিয়া | পূর্ব এশিয়া |
| হুয়াংজিয়াং (হলুদ সয়াবিন পেস্ট) | চীন | পূর্ব এশিয়া |
| হাওয়াইজার | মণিপুর, ভারত | দক্ষিণ এশিয়া |
| কিনেমা | নেপাল | দক্ষিণ এশিয়া |
| মিসো | জাপান | পূর্ব এশিয়া |
| পন ইয়ে জিই | মায়ানমার (বার্মা) | দক্ষিণ - পূর্ব এশিয়া |
| টাউকো | ইন্দোনেশিয়া | দক্ষিণ - পূর্ব এশিয়া |
| টাউচু, টাউচু | মালয়েশিয়া, চীন ( দক্ষিণ মিন ) | দক্ষিণ-পূর্ব এশিয়া এবং পূর্ব এশিয়া |
| তিয়ানমিয়ানজিয়াং | চীন | পূর্ব এশিয়া |
| টুং | ভিয়েতনাম | দক্ষিণ - পূর্ব এশিয়া |
| তুয়া নাও মুহ | মায়ানমার (বার্মা, শান মানুষ ), লাওস, থাইল্যান্ড | দক্ষিণ - পূর্ব এশিয়া |
| টুংরিম্বাই | মেঘালয়, ভারত | দক্ষিণ এশিয়া |

আরো দেখুন
---------

* Food প্রবেশদ্বার

* মটরশুটি ডিপ
* গাঁজানো সয়া পণ্যের তালিকা
* মিষ্টি শিমের পেস্ট

তথ্যসূত্র
---------

1. ↑   The Book of Miso, 2nd ed. by William Shurtleff and Akiko Aoyagi. Berkeley, California: Ten Speed Press (1985)
2. ↑  Wong, Maggie Hiufu (২০২২-০১-০৫)। "Soy sauce: A beginner's guide to one of the world's favorite ingredients"। *CNN Travel*। সংগ্রহের তারিখ ২০২২-০৩-২১।
3. ↑  Beck, Andrea (২০২০-১০-০৯)। "The Real Difference Between Soy Sauce And Hoisin Sauce"। *Mashed.com*। সংগ্রহের তারিখ ২০২২-০৩-২১।
**হাবিয়ের পুয়াদো দিয়াস** (স্পেনীয়: Javi Puado; জন্ম: ২৫ মে ১৯৯৮; **হাবি পুয়াদো** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব এস্পানিওল এবং কাতালুনিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলে থাকেন।

স্পেনীয় ফুটবল ক্লাব বার্সেলোনার যুব পর্যায়ের হয়ে খেলার মাধ্যমে পুয়াদো ফুটবল জগতে প্রবেশ করেছেন এবং পরবর্তীকালে কোর্নেয়া এবং এস্পানিওলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, স্পেনীয় ক্লাব এস্পানিওল বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; এস্পানিওল বি-এর হয়ে তিনি ৩ ম্যাচে ১টি গোল করেছেন। অতঃপর ২০১৮–১৯ মৌসুমে তিনি এস্পানিওলের মূল দলে যোগদান করেছেন। মাঝে তিনি রিয়াল সারাগোসার হয়ে খেলেছেন।

২০১৬ সালে, পুয়াদো স্পেন অনূর্ধ্ব-২০ দলের হয়ে স্পেনের বয়সভিত্তিক পর্যায়ে অভিষেক করেছিলেন। তিনি ২০১৯ সালে কাতালুনিয়ার হয়ে আন্তর্জাতিক পর্যায়ে অভিষেক করেছেন; কাতালুনিয়ার জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

প্রারম্ভিক জীবন
---------------

হাবিয়ের পুয়াদো দিয়াস ১৯৯৮ সালের ২৫শে মে তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

পুয়াদো স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০২১ সালের ২৪শে মার্চ তারিখে স্লোভেনিয়া অনূর্ধ্ব-২১ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

তথ্যসূত্র
---------

1. ↑  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [*স্থায়ীভাবে অকার্যকর সংযোগ*]
2. ↑  "Slovenia vs Spain"। *উয়েফা* (ইংরেজি ভাষায়)। ২৪ মার্চ ২০২১। সংগ্রহের তারিখ ২৫ মার্চ ২০২১।

বহিঃসংযোগ
---------

* সকারওয়েতে হাবি পুয়াদো (ইংরেজি) উইকিউপাত্তে এটি সম্পাদনা করুন
* সকারবেসে হাবি পুয়াদো (ইংরেজি) উইকিউপাত্তে এটি সম্পাদনা করুন
* বিডিফুটবলে হাবি পুয়াদো (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হাবি পুয়াদো (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে হাবি পুয়াদো (ইংরেজি) উইকিউপাত্তে এটি সম্পাদনা করুন
**দ্য হবিট** (ইংরেজি: The Hobbit), জে. আর. আর. টলকিন এর শিশু সাহিত্য এবং কল্পকাহিনীর উপন্যাস।এটি ২১ সেপ্টেম্বর ১৯৩৭ সালে প্রকাশিত ,যা সমালোচকদের প্রশংসা লাভ কর, *কার্নেগী পদক* জন্য মনোনীত হয় এবং শ্রেষ্ঠ কিশোরী কথাসাহিত্য জন্য *নিউ ইয়র্ক হেরাল্ড ট্রিবিউন* পুরস্কার লাভ করে।বইটি এখনও জনপ্রিয় এবং শিশু সাহিত্যে একটি ক্লাসিক বই হিসাবে স্বীকৃত।আজ অবধি সারা পৃথিবীতে ৫০ টিরও বেশি ভাষায় বইটি অনূদিত হয়েছে।

বাংলা ভাষায় বইটির অনুবাদ প্রকাশিত হয় ২০১৫ সালে। অনুবাদ করেছেন মহিউল ইসলাম মিঠু।

কাহিনী সংক্ষেপ
--------------

একজন হবিট শান্তি প্রিয় জীবনে ভালো আছে,হঠাৎ আগমন ঘটে একজন যাদুকর এর যাকে আমরা এই বইয়ে দেখি গ্যান্ডালফ হিসেবে যে হবিট কে রাজি করায় অ্যাডভেঞ্চার করাতে তাদের সাথে আছে অদ্ভুত আরও ১২ জন বামন। যারা যুদ্ধে উস্তাদ আর একান্ত ই পর্বতের রাজা থরিনের প্রিয় দল।এই ১৪ জনের দল বের হচ্ছে থরিনের রাজ্য ফিরে পাবার জন্য,আর সেখানেই অপেক্ষা করছে এই ১৪ জনের জন্য ভয়াংকর সব যুদ্ধ আর দৈত্য দানব। পথি মধ্যে আছে বিশাল আকাড় মার্কশা, আছে গবলিন এবং অদ্ভুত যত ভয়ংকর প্রাণীদের সাথে যুদ্ধ। বন্ধু হিসেবে আসে মহাঈগল, ভাল্লুক রূপে এক বেয়র্ন। তার পর শুরু হয় ড্রাগনের সাথে যুদ্ধ।

তথ্যসূত্র
---------
**ব্রহ্মপুর** (ইংরেজি: Brahmapur) ভারতের ওড়িশা রাজ্যের গঞ্জাম জেলার একটি শহর। কথ্য ভাষায় বেরহামপুর বা বরহমপুর নামেও পরিচিত।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ১৯°১৯′ উত্তর ৮৪°৪৭′ পূর্ব﻿ / ﻿১৯.৩২° উত্তর ৮৪.৭৮° পূর্ব﻿ / 19.32; 84.78। সমুদ্র সমতল হতে এর গড় উচ্চতা হল ২৭ মিটার (৮৮ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে ব্রহ্মাপুর শহরের জনসংখ্যা হল ২৮৯,৭২৪ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৭৪%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে ব্রহ্মাপুর এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

যোগাযোগ
-------

ব্রম্ভপুর শহরটি সরক এবং রেল উভয়ের সাথেই ভালোভাবে যুক্ত। হাওরা চেন্নাই লাইনের সব ট্রেন ই

তথ্যসূত্র
---------

1. ↑  "Brahmapur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**চিন্তামণিশ্বর শিবমন্দির** ভারতের ওড়িশা রাজ্যের রাজধানী ভুবনেশ্বরে অবস্থিত একটি হিন্দুমন্দির । পুরাতন স্টেশন বাজারের কাছে কটক-পুরী রাস্তার শাখা হিসেবে চিন্তামণিশ্বর রাস্তা অবস্থিত। এই রাস্তাতেই চিন্তামণিশ্বর মন্দিরের অবস্থান। মন্দিরটি পূর্বমুখী এবং অধিষ্ঠাতা দেবতা হচ্ছে যোনীপিঠের উপর শিবলিঙ্গ।

বর্ণনা
------

মন্দিরটি ১৪ শতক সময়কার। স্থানীয় জনশ্রুতি অনুযায়ী মন্দিরটি কেশরীগণ নির্মাণ করেন। শিবরাত্রি, শিববিবাহ, জলাশয়, রুদ্রাভিষেক সহ বিভিন্ন ধর্মীয় অনুষ্ঠান এই মন্দিরে পালিত হয়। এছাড়া বিবাহ ও পৈতাধারণ উৎসব পালিত হয়।

স্থাপত্যশৈলী
------------

মন্দিরটির বিমান রেখাক্রমে অবস্থিত। নিচ থেকে উপর পর্যন্ত মন্দিরটি বড়, গান্দি এবং মস্তক অংশে

পূর্বদিকের কুলুঙ্গিতে চার হাত যুক্ত কার্তিকেয় মূর্তি স্থাপিত। তার প্রধান বামহাতে বারদামুদ্রা এবং উপরের ডান হাতে ময়ুরের মাথা ধরে আছেন। উপরের বাম হাতে তীর ধরা। দক্ষিণের কুলুঙ্গিতে চারহাতযুক্ত গণেশমূর্তি আছে যার প্রধান বাম হাতে অক্ষমালা এবং বাম হাতে মোদক পাত্র ধরা। তার উপরের ডান হাতে অঙ্কুশ এবং বাম হাতে ভাঙা দাঁত ধরা। উত্তরের কুলুঙ্গিতে দেবী পার্বতী অবস্থান করছেন।

তল জঙ্ঘ ও উপর জঙ্গ যথাক্রমে খাখড়া মুন্ডি ও পিধা মুন্ডি দিয়ে সাজানো। মন্দিরটি আধুনিক সীমানা প্রাচীর দিয়ে ঘেরা আছে যার পরিমাপ ৪০.০০ বর্গমিটার, উচ্চতা ১.৮০ মিটার ও পুরুত্ব ০.২০ মিটার। চৌকাঠের ডান পাশে চারহাত যুক্ত গণেশ আছে যার নিচের বাম ও ডান হাতে যথাক্রমে পরশু ও অক্ষমালা ধরা এবং উপরের বাম ও ডান হাতে যথাক্রমে মোদকপাত্র ও ভাঙা দাঁত ধরা।

চিন্তামণিশ্বর পুকুর
-------------------

মন্দির সীমানার মধ্যে মন্দির পুকুর অবস্থিত। স্থানীয় জনসাধারণের ধারণা পুকুরটি কেশরীগণ খনন করেছে। কার্তিক পূর্ণিমা এবং শ্রাবণ পূর্ণিমার মত উৎসবাদি এখানে পালিত হয়। পুকুরটি আয়তাকার যার দৈর্ঘ্য ২২.৪০ মিটার এবং প্রস্থ ১১.২০ মিটার ও গভীরতা ৩.০০ মিটার। পুকুরটিতে ভুগর্ভস্থ জলধারা থেকে পানি যোগ হওয়ায় সারাবছর পানির স্তর একই থাকে। অতিরিক্ত পানি নিষ্কাশনের জন্য পূর্বাংশের দেয়ালে একটি নির্গমনপথ আছে।

আরও দেখুন
---------

* ভুবনেশ্বরের মন্দিরসমূহের তালিকা।

তথ্যসূত্র
---------

1. ↑  Lesser Known Monuments of Bhubaneswar by Dr. Sadasiba Pradhan (আইএসবিএন ৮১-৭৩৭৫-১৬৪-১)

বহিঃসংযোগ
---------

* Pradhan, Sadasiba (২০০৯)। *Lesser Known Monuments Of Bhubaneswar*। Bhubaneswar: Lark Books। আইএসবিএন 81-7375-164-1।

| * দে
* স
ভুবনেশ্বরের মন্দির |
| --- |
| শিব মন্দির | 
* অশয়নেশ্বর
* অখেদচন্ডী
* অষ্টশম্ভু
* ভারতেশ্বর
* ভারতী
* ভৃঙ্গেশ্বর
* ভ্রুকুটেশ্বর
* ব্রহ্মেশ্বর
* বৈমুখেশ্বর
* চক্রেশ্বরী
* চম্পকেশ্বর
* চন্দ্রশেখর
* চিন্তামণিশ্বর
* দিশীশ্বর
* গঙ্গেশ্বর
* জলেশ্বর
* কপিলেশ্বর
* লবেশ্বর
* লাড়ু বাবা
* লক্ষ্যেশ্বর
* লিঙ্গরাজ
* মদনেশ্বর
* মঙ্গলেশ্বর
* মেঘেশ্বর
* মুক্তেশ্বর
* নাগেশ্বর
* পবনেশ্বর
* পরশুরামেশ্বর
* পূর্বেশ্বর
* রাজারানী
* রামেশ্বর
* সর্বত্রেশ্বর
* শিবতীর্থ
* সুবর্ণেশ্বর
* সুখতেশ্বর
* স্বপ্নেশ্বর
* তালেশ্বর
* উত্তরেশ্বর
* যমেশ্বর

 |
| অন্যান্য মন্দির | 
* অনন্ত বাসুদেব মন্দির
* বেতাল দেউল
* ব্রহ্মা মন্দির
* দেবসভা মন্দির
* গান্ধী গারাবদুর বিষ্ণু মন্দির
* রাম মন্দির
* সুখ মন্দির
* বিষ্ণু মন্দির

 |